title: Directiva 2005/21/CE a Comisiei din 7 martie 2005 de adaptare la progresul tehnic a Directivei 72/306/CEE a Consiliului privind apropierea legislațiilor statelor membre referitoare la măsurile preconizate împotriva emisiilor de poluanți provenind de la motoarele diesel destinate propulsiei vehiculelor (Text cu relevanță pentru SEE)

text:
               13/Volumul 48

               RO

               Jurnalul Ofícial al Uniunii Europene

               264

         32005L0021

               L 061/25

               JURNALUL OFÍCIAL AL UNIUNII EUROPENE

      DIRECTIVA 2005/21/CE A COMISIEI

   din 7 martie 2005
   de adaptare la progresul tehnic a Directivei 72/306/CEE a Consiliului privind apropierea legislațiilor statelor membre referitoare la măsurile preconizate împotriva emisiilor de poluanți provenind de la motoarele diesel destinate propulsiei vehiculelor
   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 72/306/CEE a Consiliului din 2 august 1972 privind apropierea legislațiilor statelor membre referitoare la măsurile preconizate împotriva emisiilor de poluanți provenind de la motoarele diesel destinate propulsiei vehiculelor (1) și, în special, articolul 4 al acesteia,
   întrucât:

               (1)

               Directiva 72/306/CEE este una din directivele speciale din cadrul procedurii de omologare de tip instituite prin Directiva 70/156/CEE a Consiliului din 6 februarie 1970 privind apropierea legislațiilor statelor membre referitoare la omologarea de tip a autovehiculelor și a remorcilor acestora (2).

               (2)

               În consecință, dispozițiile stabilite în Directiva 70/156/CEE privind sistemele, componentele și unitățile tehnice separate ale vehiculelor se aplică Directivei 72/306/CEE.

               (3)

               Articolul 9 alineatul (2) din Directiva 70/156/CEE, astfel cum a fost modificată prin Directiva 92/53/CEE (3), prevede echivalența dintre directivele speciale și regulamentele corespunzătoare ale Comisiei Economice pentru Europa a Organizației Națiunilor Unite (CEE-ONU). De aceea, este necesar să se coreleze cerințele tehnice referitoare la sursa luminoasă a opacimetrului folosit la măsurarea opacității gazelor de evacuare cu Regulamentul 24 al CEE-ONU și cu standardele internaționale. Este, de asemenea, recomandabil să se coreleze carburantul folosit pentru măsurarea opacității gazelor de evacuare cu carburantul autorizat pentru măsurarea emisiilor, astfel cum este menționat în Directiva 88/77/CEE a Consiliului (4).

               (4)

               Măsurile prevăzute de prezenta directivă sunt conforme cu avizul Comitetului pentru adaptarea la progresul tehnic instituit prin Directiva 70/156/CEE,

         ADOPTĂ PREZENTA DIRECTIVĂ:
   Articolul 1
   Anexele la Directiva 72/306/CEE se modifică în conformitate cu anexa la prezenta directivă.
   Articolul 2
   Începând cu data de 9 martie 2006, statele membre:

               —

               nu mai acordă omologare CE în temeiul articolului 4 alineatul (1) din Directiva 70/156/CEE;

               —

               pot refuza acordarea omologării naționale

         pentru un tip nou de vehicul din motive legate de emisia de poluanți a motoarelor diesel, dacă acesta nu îndeplinește dispozițiile Directivei 72/306/CEE, astfel cum a fost modificată prin prezenta directivă.
   Prezenta directivă nu anulează omologările acordate anterior în temeiul Directivei 72/306/CEE și nici nu împiedică extinderea unor astfel de omologări în condițiile directivei în temeiul căreia au fost acordate inițial.
   Articolul 3
   (1)   Statele membre pun în aplicare actele cu putere de lege și actele administrative necesare pentru a se conforma prezentei directive până la 8 martie 2006. Statele membre informează de îndată Comisia cu privire la aceasta. Statele membre aplică prezenta directivă începând cu 9 martie 2006.
   Atunci când statele membre adoptă aceste acte, ele cuprind o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   (2)   Comisiei îi sunt comunicate de către statele membre textele principalelor dispoziții de drept intern pe care le adoptă în domeniul reglementat de prezenta directivă.
   Articolul 4
   Prezenta directivă intră în vigoare în a treia zi de la data publicării în Jurnalul Oficial al Uniunii Europene.
   Articolul 5
   Prezenta directivă se adresează statelor membre.

      Adoptată la Bruxelles, 7 martie 2005.

            Pentru Comisie

         Markos KYPRIANOU

            Membru al Comisiei

      (1)  JO L 190, 20.8.1972, p. 1, directivă astfel cum a fost modificată ultima dată prin Directiva 97/20/CE a Comisiei (JO L 125, 16.5.1997, p. 21).

      (2)  JO L 42, 23.2.1970, p. 1, directivă astfel cum a fost modificată ultima dată prin Directiva 2004/104/CE a Comisiei (JO L 337, 13.11.2004, p. 13).

      (3)  JO L 225, 10.8.1992, p. 1.

      (4)  JO L 36, 9.2.1988, p. 33, directivă astfel cum a fost modificată ultima dată prin Directiva 2001/27/CE a Comisiei (JO L 107, 18.4.2001, p. 10).
   ANEXĂ
   Lista anexelor dintre articole și anexa I se înlocuiește cu următorul text:

         „LISTA ANEXELOR

                     Anexa I:

                  Definiții, cererea de omologarea CE de tip, acordarea omologării CE de tip, simbolul coeficientului de absorbție corectat, specificații și încercări, modificări ale tipului, conformitatea producției

                        Apendicele 1:

                  Fișă de informații

                        Apendicele 2:

                  Certificat de omologare de tip

                     Anexa II:

                  Exemplu de simbol al coeficientului de absorbție corectat

                     Anexa III:

                  Încercare în regim stabilizat pe toată curba de încărcare

                     Anexa IV:

                  Încercarea la accelerare liberă

                     Anexa V:

                  Valori limită aplicabile pentru încercarea în regim stabilizat

                     Anexa VI:

                  Caracteristicile opacimetrelor

                     Anexa VII:

                  Instalarea și utilizarea opacimetrului”

   MODIFICĂRI ADUSE ANEXEI I LA DIRECTIVA 72/306/CEE

               1.

                           La punctul 5.2.2.1, „anexa VI” se înlocuiește cu „anexa V”.

                           La punctul 5.3.2, „anexa VI” se înlocuiește cu „anexa V”.

                           La punctul 5.4, „anexa VII” se înlocuiește cu „anexa VI”.

                           La punctul 7.2.1.2, „anexa VI” se înlocuiește cu „anexa V”.

         MODIFICĂRI ADUSE ANEXEI III LA DIRECTIVA 72/306/CEE

               2.

                           Punctul 3.2 se înlocuiește cu următorul text:

                              „3.2.   Carburantul
                              Se utilizează carburantul de referință menționat în anexa IV la Directiva 88/77/CEE, astfel cum a fost modificată ultima dată, și care este adecvat pentru limitele pentru emisii pe baza cărora este omologat vehiculul sau motorul.”.

                           La punctul 3.4, „anexa VII” se înlocuiește cu „anexa VI”, iar „anexa VIII” se înlocuiește cu „anexa VII”.

                           La punctul 4.2, „anexa VI” se înlocuiește cu „anexa V”.

               3.

               Anexa V se elimină.

               4.

               Anexa VI devine anexa V.

               5.

               Anexa VII devine anexa VI.
               Punctul 3.3 se înlocuiește cu următorul text:
               „3.3.   Sursa luminoasă
               Sursa luminoasă trebuie să fie o lampă cu incandescență cu o temperatură indicată de culoare în intervalul 2 800–3 250 K sau o diodă electroluminescentă (LED) cu lumină verde cu un vârf spectral situat între 550 și 570 nm. Sursa luminoasă trebuie să fie protejată împotriva ancrasării prin mijloace care să nu afecteze drumul optic peste specificațiile producătorului.”

               6.

               Anexa VIII devine anexa VII.
               La punctele 2.16, 2.17 și 2.2.3, „anexa VII” se înlocuiește cu „anexa VI”.


title: Directiva 97/29/CE a Comisiei din 11 iunie 1997 de adaptare la progresul tehnic a Directivei 76/757/CEE a Consiliului privind catadioptrii autovehiculelor și ai remorcilor acestoraText cu relevanță pentru SEE.

text:
               13/Volumul 21

               RO

               Jurnalul Ofícial al Uniunii Europene

               86

         31997L0029

               L 171/11

               JURNALUL OFÍCIAL AL UNIUNII EUROPENE

      DIRECTIVA 97/29/CE A COMISIEI

   din 11 iunie 1997
   de adaptare la progresul tehnic a Directivei 76/757/CEE a Consiliului privind catadioptrii autovehiculelor și ai remorcilor acestora
   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 70/156/CEE a Consiliului din 6 februarie 1970 privind omologarea de tip a autovehiculelor și a remorcilor acestora (1), astfel cum a fost modificată ultima dată prin Directiva 96/79/CE a Parlamentului European și a Consiliului (2), în special articolul 13 alineatul (2) al celei dintâi,
   având în vedere Directiva 76/757/CEE a Consiliului din 27 iulie 1976 privind apropierea legislațiilor statelor membre referitoare la catadioptrii autovehiculelor și ai remorcilor acestora (3), astfel cum a fost modificată ultima dată prin Actul de aderare a Austriei, a Finlandei și a Suedieii, în special articolul 10 al celei dintâi,
   întrucât Directiva 76/757/CEE este una dintre directivele speciale care fac parte din procedura de omologare CE de tip care a fost instituită prin Directiva 70/156/CEE; întrucât, în consecință, dispozițiile stabilite în Directiva 70/156/CEE referitoare la sistemele, componentele și unitățile tehnice separate ale vehiculelor se aplică prezentei directive;
   întrucât îndeosebi articolul 3 alineatul (4) și articolul 4 alineatul (3) din Directiva 70/156/CEE impun ca fiecare directivă specială să aibă în anexă o fișă de informații, precum și un certificat de omologare de tip întocmite pe baza anexei VI la directiva respectivă, pentru a permite informatizarea omologării; întrucât certificatul de omologare de tip prevăzut de Directiva 76/757/CEE trebuie modificat în consecință;
   întrucât procedurile trebuie simplificate pentru a păstra echivalența instituită prin articolul 9 alineatul (2) din Directiva 70/156/CEE între anumite directive speciale și regulamentele corespunzătoare ale Comisiei Economice pentru Europa a Organizației Națiunilor Unite cu ocazia modificării regulamentelor respective; întrucât, într-o primă etapă, cerințele tehnice ale Directivei 76/757/CEE trebuie înlocuite cu cele ale Regulamentului nr. 3 prin intermediul unui sistem de referințe încrucișate;
   întrucât se face trimitere la Directiva 76/756/CEE Consiliului (4), astfel cum a fost modificată ultima dată prin Directiva 97/28/CE a Comisiei (5);
   întrucât a fost observată o divergență în terminologia tehnică utilizată între versiunea engleză a Directivei 76/757/CEE și versiunile în celelalte limbi; întrucât este de dorit să se corecteze versiunea din această limbă;
   întrucât măsurile prevăzute de prezenta directivă sunt conforme cu avizul Comitetului pentru adaptarea la progresul tehnic înființat prin Directiva 70/156/CEE,
   ADOPTĂ PREZENTA DIRECTIVĂ:
   Articolul 1
   Directiva 76/757/CEE se modifică după cum urmează:

               1.

               [Se referă numai la versiunea în limba engleză.]

               2.

               Articolul 1 alineatul (1) se înlocuiește cu următorul text:
               „(1)   Fiecare stat membru acordă omologarea CE de tip a componentelor pentru orice tip de catadioptru care îndeplinește cerințele de construcție și de încercare stabilite în anexele pertinente.”

               3.

               Articolul 2 primul paragraf se înlocuiește cu următorul text:
               „Statele membre acordă producătorului, pentru fiecare tip de catadioptru pe care îl omologhează în conformitate cu articolul 1, o marcă de omologare CE de tip a componentelor în conformitate cu modelul din anexa I apendicele 3.”

               4.

               Articolul 4 se înlocuiește cu următorul text:
               „Articolul 4
               Autoritățile competente din statele membre se informează reciproc, prin intermediul procedurii specificate la articolul 4 alineatul (6) din Directiva 70/156/CEE, cu privire la fiecare omologare pe care au acordat-o, au refuzat-o sau au retras-o în conformitate cu prezenta directivă.”

               5.

               Articolul 9 se înlocuiește cu următorul text:
               „Articolul 9
               În sensul prezentei directive, prin «vehicul» se înțelege orice autovehicul destinat circulației rutiere, cu sau fără caroserie, având cel puțin patru roți și o viteză maximă constructivă mai mare de 25 km/h, și remorcile acestuia, cu excepția vehiculelor care se deplasează pe șine, a tractoarelor agricole și forestiere, precum și a tuturor utilajelor mobile.”

               6.

               Anexele se înlocuiesc cu anexa la prezenta directivă.

         Articolul 2
   (1)   Începând cu 1 ianuarie 1998 sau, în cazul în care publicarea textelor menționate la articolul 3 se amână după 1 iulie 1997, la șase luni de la data publicării acestor texte, din motive legate de catadioptri, statele membre:

               —

               nu pot să refuze, pentru un tip de vehicul sau un tip de catadioptru, acordarea omologării CE de tip sau a omologării naționale de tip;

               —

               nu pot să interzică înmatricularea, vânzarea sau introducerea în circulație a vehiculelor, ori vânzarea sau introducerea în circulație a catadioptrilor,

         cu condiția ca respectivii catadioptri să fie conformi cu cerințele Directivei 76/757/CEE, astfel cum a fost modificată prin prezenta directivă și, în cazul în care sunt în cauză vehicule, ca aceștia să fie montați în conformitate cu cerințele stabilite în Directiva 76/756/CEE.
   (2)   Începând cu 1 octombrie 1998, statele membre:

               —

               nu mai acordă omologarea CE de tip;

               —

               pot refuza acordarea omologării naționale de tip

         pentru orice tip de vehicul din motive legate de catadioptri și pentru orice tip de catadioptru, dacă nu sunt îndeplinite cerințele Directivei 76/757/CEE, astfel cum a fost modificată prin prezenta directivă.
   (3)   Începând cu 1 octombrie 1999, cerințele Directivei 76/757/CEE referitoare la catadioptri în calitate de componente, astfel cum a fost modificată prin prezenta directivă, sunt aplicabile în sensul articolului 7 alineatul (2) din Directiva 70/156/CEE.
   (4)   Fără a aduce atingere alineatelor (2) și (3) de mai sus, în ceea ce privește piesele de schimb, statele membre continuă să acorde omologarea CE de tip pentru catadioptri și să permită vânzarea și introducerea în circulație a acestora, în conformitate cu versiunile anterioare ale Directivei 76/757/CEE, cu condiția ca acești catadioptri

               —

               să fie destinați montării pe vehiculele aflate deja în circulație;

               —

               să fie conformi cu cerințele directivei respective care erau în vigoare la prima înmatriculare a vehiculelor.

         Articolul 3
   Alineatele și anexele Regulamentului nr. 3 al Comisiei Economice pentru Europa a Organizației Națiunilor Unite menționate la punctul 2.1 din anexa II sunt publicate în Jurnalul Oficial al Comunităților Europene până la 1 iulie 1997.
   Articolul 4
   (1)   Statele membre pun în aplicare actele cu putere de lege și actele administrative necesare pentru a se conforma prezentei directive până la 1 ianuarie 1998; cu toate acestea, în cazul în care publicarea textelor menționate la articolul 3 se amână după 1 iulie 1997, statele membre duc la îndeplinire această obligație la șase luni de la data publicării acestor texte. Statele membre informează de îndată Comisia cu privire la aceasta.
   Statele membre aplică aceste acte începând cu 1 ianuarie 1998 sau, în cazul în care publicarea textelor menționate la articolul 3 se amână după 1 iulie 1997, la șase luni de la data efectivă a publicării acestor texte.
   Atunci când statele membre adoptă aceste acte, ele cuprind o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   (2)   Comisiei îi sunt comunicate de statele membre textele principalelor dispoziții de drept intern pe care le adoptă în domeniul reglementat de prezenta directivă.
   Articolul 5
   Prezenta directivă intră în vigoare în a douăzecea zi de la data publicării în Jurnalul Oficial al Comunităților Europene.
   Articolul 6
   Prezenta directivă se adresează statelor membre.

      Adoptată la Bruxelles, 11 iunie 1997.

            Pentru Comisie

         Martin BANGEMANN

            Membru al Comisiei

      (1)  JO L 42, 23.2.1970, p. 1.

      (2)  JO L 18, 21.1.1997, p. 7.

      (3)  JO L 262, 27.9.1976, p. 32.

      (4)  JO L 262, 27.9.1976, p. 1.

      (5)  JO L 171, 30.6.1997, p. 1.
   ANEXĂ
   „
         LISTĂ DE ANEXE

                     ANEXA I:

                  Dispoziții administrative pentru omologarea de tip

                        Apendicele 1:

                  Fișa de informații

                        Apendicele 2:

                  Certificatul de omologare de tip

                        Apendicele 3:

                  Modele de marcă de omologare CE de tip a componentelor

                     ANEXA II:

                  Domeniu de aplicare și cerințe tehnice

         ANEXA I
         DISPOZIȚII ADMINISTRATIVE PENTRU OMOLOGAREA DE TIP
         1.   CEREREA DE OMOLOGARE CE DE TIP A COMPONENTELOR
         1.1.   Cererea de omologare CE de tip a componentelor în temeiul articolului 3 alineatul (4) din Directiva 70/156/CEE pentru un tip de catadioptru este prezentată de către producător.
         1.2.   În apendicele 1 se prezintă un model de fișă de informații.
         Serviciului tehnic răspunzător de efectuarea încercărilor de omologare trebuie să îi fie prezentate următoarele:
         în cazul catadioptrilor din clasa I A sau III A,
         1.3.1.1. 10   (zece) mostre de culoarea specificată de producător;
         1.3.1.2.   după caz, două eșantioane din altă culoare (alte culori) pentru extinderea concomitentă sau ulterioară a omologării la catadioptri de altă culoare (alte culori);
         1.3.2.   în cazul catadioptrilor din clasa IV A, 10 (zece) mostre și, după caz, mijloacele de fixare a acestora.
         2.   MARCAJE
         Dispozitivele prezentate pentru omologarea CE de tip a componentelor trebuie să poarte:
         2.1.1.   marca comercială sau marca producătorului;
         2.1.2.   indicația «TOP» înscrisă orizontal pe partea cea mai de sus a suprafeței iluminante, în cazul în care acest lucru este necesar pentru determinarea fără ambiguitate a unghiului sau a unghiurilor de rotație specificate de producător.
         2.2.   Aceste marcaje trebuie să fie clar lizibile și rezistente la ștergere și aplicate pe suprafața iluminantă sau pe una din suprafețele iluminante ale dispozitivului. Marcajele trebuie să fie vizibile din exterior atunci când dispozitivul este montat pe vehicul.
         2.3.   Fiecare dispozitiv dispune de un spațiu suficient pentru aplicarea mărcii de omologare a componentelor. Acest spațiu este indicat pe schemele menționate în apendicele I.
         3.   ACORDAREA OMOLOGĂRII CE DE TIP A COMPONENTELOR
         3.1.   În cazul în care sunt îndeplinite cerințele pertinente, se acordă omologarea CE de tip în conformitate cu articolul 4 alineatul (3) și, după caz, articolul 4 alineatul (4) din Directiva 70/156/CEE.
         3.2.   În apendicele 2 se prezintă un model de certificat de omologare CE de tip.
         3.3.   Fiecărui tip de catadioptru omologat i se atribuie un număr de omologare în conformitate cu anexa VII la Directiva 70/156/CEE. Același stat membru nu poate să atribuie același număr unui alt tip de catadioptru.
         3.4.   Atunci când se cere omologarea CE de tip a componentelor pentru un tip de dispozitiv de iluminat și de semnalizare luminoasă care cuprinde un catadioptru și alte lămpi, se poate atribui un număr unic de omologare CE de tip a componentelor, cu condiția ca respectivul catadioptru să fie conform cu cerințele prezentei directive și ca fiecare dintre celelalte lămpi care fac parte din dispozitivul de iluminat și de semnalizare luminoasă pentru care se cere omologarea CE de tip a componentelor să fie în conformă cu directiva individuală care i se aplică.
         4.   MARCA DE OMOLOGARE CE DE TIP A COMPONENTELOR
         4.1.   Pe lângă marcajele menționate la punctul 2.1, fiecare catadioptru care este conform cu tipul omologat în temeiul prezentei directive trebuie să aibă aplicată o marcă de omologare CE de tip a componentelor.
         Marca aceasta constă din:
         4.2.1.   un dreptunghi care înconjoară litera «e» urmată de numărul sau literele distinctive atribuite statului membru care a acordat omologarea:

                     1

                     pentru Germania

                     2

                     pentru Franța

                     3

                     pentru Italia

                     4

                     pentru Țările de Jos

                     5

                     pentru Suedia

                     6

                     pentru Belgia

                     9

                     pentru Spania

                     11

                     pentru Regatul Unit

                     12

                     pentru Austria

                     13

                     pentru Luxemburg

                     17

                     pentru Finlanda

                     18

                     pentru Danemarca

                     21

                     pentru Portugalia

                     23

                     pentru Grecia

                     IRL

                     pentru Irlanda;

               4.2.2.   în vecinătatea dreptunghiului «numărul de omologare de bază» cuprins în secțiunea a 4-a a numărului de omologare menționat în anexa VII la Directiva 70/156/CEE, precedat de cele două cifre care indică numărul secvențial atribuit celei mai recente modificări tehnice majore a Directivei 76/757/CEE la data acordării omologării CE de tip. În prezenta directivă, numărul secvențial este 02;
         un simbol suplimentar, după cum urmează:
         4.2.3.1.   «I A», «III A» sau «IV A», care desemnează clasa în care a fost încadrat catadioptrul la omologare.
         4.3.   Marca de omologare CE de tip trebuie aplicată pe suprafața emițătoare de lumină a catadioptrului, astfel încât să fie rezistentă la ștergere și clar lizibilă chiar și atunci când catadioptrul este montat pe vehicul.
         4.4.   Exemple de marcă de omologare CE de tip a componentelor sunt prezentate în figura 1 din apendicele 3.
         Atunci când este emis un număr unic de omologare CE de tip a componentelor, în conformitate cu punctul 3.4 de mai sus, pentru un tip de dispozitiv de iluminat și de semnalizare luminoasă compus dintr-un catadioptru și alte lămpi, poate fi aplicată o singură marcă de omologare CE de tip a componentelor, constând din:
         4.5.1.   un dreptunghi care înconjoară litera «e» urmată de numărul sau literele distinctive ale statului membru care a acordat omologarea de tip (a se vedea punctul 4.2.1);
         4.5.2.   numărul de omologare de bază (a se vedea punctul 4.2.2, prima jumătate a tezei);
         4.5.3.   după caz, săgeata necesară, în măsura în care se referă la dispozitivul în ansamblu.
         Această marcă poate fi amplasată oriunde pe lămpile care sunt grupate, combinate sau incorporate reciproc, cu condiția:
         4.6.1.   să fie vizibilă după montarea lămpilor;
         4.6.2.   ca nicio componentă transmițătoare de lumină aparținând lămpilor grupate, combinate sau incorporate reciproc să nu poate fi îndepărtată fără a antrena, în același timp, eliminarea mărcii de omologare.
         Se aplică simbolul de identificare al fiecărei lămpi corespunzător fiecărei directive în temeiul căreia a fost acordată omologarea CE de tip, împreună cu numărul secvențial (a se vedea punctul 4.2.2, a doua jumătate a tezei) și, acolo unde este necesar, litera «D» și săgeata necesară:
         4.7.1.   fie pe suprafața emițătoare de lumină corespunzătoare;
         4.7.2.   fie grupate, astfel încât fiecare dintre lămpile grupate, combinate sau incorporate reciproc să poată fi clar identificate.
         4.8.   Dimensiunile părților constitutive ale acestei mărci nu trebuie să fie mai mici decât dimensiunile minime specificate pentru mărci individuale de diferitele directive în baza cărora a fost acordată omologarea CE de tip a componentelor.
         4.9.   Exemple de marcă de omologare CE de tip a componentelor pentru o lampă care este grupată, combinată sau incorporată reciproc cu alte lămpi sunt prezentate în figura 2 din apendicele 3.
         5.   MODIFICĂRI ADUSE TIPULUI ȘI MODIFICĂRI ALE OMOLOGĂRILOR
         5.1.   În cazul unor modificări aduse tipului omologat în temeiul prezentei directive, se aplică dispozițiile articolului 5 din Directiva 70/156/CEE.
         5.2.   În cazul în care omologarea se extinde la un catadioptru care diferă numai în privința culorii, mostrele aferente celorlalte culori, prezentate în conformitate cu punctul 1.3.1.2 de mai sus, trebuie să fie conforme numai cu specificațiile colorimetrice; nu este necesar să fie repetate celelalte încercări.
         Prezentul punct nu se aplică catadioptrilor din clasa IV A.
         6.   CONFORMITATEA PRODUCȚIEI
         6.1.   De regulă, măsurile pentru asigurarea conformității producției sunt luate în conformitate cu dispozițiile stabilite în articolul 10 din Directiva 70/156/CEE.
         6.2.   În termeni mecanici și geometrici, conformitatea este considerată satisfăcătoare dacă diferențele nu depășesc variațiile inerente în producția industrială.
         6.3.   Conformitatea producției nu este anulată dacă toate măsurătorile fotometrice efectuate asupra unei mostre selectate aleatoriu satisfac cel puțin 80 % din specificație.
         6.4.   În cazul în care nu este îndeplinită condiția stabilită la punctul 6.3, se selectează aleatoriu un eșantion suplimentar de cinci unități. Media fiecărui tip de măsurătoare fotometrică trebuie să satisfacă specificația și nicio măsurătoare individuală nu poate fi sub 50 % din specificație.

         Apendicele 1
         Fișă de informații nr. …
         privind omologarea CE de tip a catadioptrilor
         (Directiva 76/757/CEE astfel cum a fost modificată ultima dată prin Directiva …/…/CE)
         Următoarele informații sunt furnizate, după caz, în triplu exemplar și sunt însoțite de o listă a elementelor incluse. Orice desene trebuie furnizate la scara corespunzătoare și cu suficiente detalii în format A4 sau sub formă de pliant cu format A4. Fotografiile, în cazul în care există, trebuie să indice suficiente detalii.
         În cazul în care sistemele, componentele sau unitățile tehnice separate au comenzi electronice, trebuie furnizate informații și cu privire la performanțele acestora.
         0.   GENERALITĂȚI
         0.1.   Marca (numele comercial al constructorului): …
         0.2.   Tip și descriere comercială generală (descrieri comerciale generale): …
         0.5.   Denumirea și adresa constructorului: …
         0.7.   În cazul componentelor și al unităților tehnice separate, amplasarea și metoda de aplicare a mărcii de omologare CE: …
         0.8.   Adresa (adresele) atelierului (atelierelor) de montaj: …
         1.   DESCRIEREA DISPOZITIVULUI …
         Tipul dispozitivului: …
         1.1.1.   Funcție (funcții) a(le) dispozitivului: …
         1.1.2.   Categoria sau clasa dispozitivului: …
         1.1.3.   Culoarea luminii emise sau reflectate: …
         Desen(e) cu suficiente detalii pentru a permite identificarea tipului de dispozitiv și indicând …
         1.2.1.   în ce poziție geometrică trebuie montat dispozitivul pe vehicul (nu se aplică lămpilor pentru iluminarea plăcii de înmatriculare spate): …
         1.2.2.   axa de observare care trebuie luată ca axă de referință în încercări (unghi orizontal H = 0°, unghi vertical V = 0°) și punctul care trebuie luat ca centru de referință în încercările respective (nu se aplică catadioptrilor și lămpilor pentru iluminarea plăcii de înmatriculare spate): …
         1.2.3.   poziția destinată pentru marca de omologare CE de tip pentru componente: …
         1.2.4.   pentru lămpile pentru iluminarea plăcii de înmatriculare spate, poziția geometrică în care trebuie montat dispozitivul în raport cu spațiul care urmează a fi ocupat de plăcuța de înmatriculare, precum și conturul zonei iluminate corespunzător: …
         1.2.5.   pentru faruri și lămpi de ceață față, o vedere din față a lămpilor cu detalii ale striurilor lentilei, în cazul în care există, și secțiunea transversală: …
         1.3.   O scurtă descriere tehnică care să precizeze, în special, cu excepția dispozitivelor de iluminat cu surse luminoase neînlocuibile, categoria sau categoriile de surse luminoase prescrise, care vor fi una sau mai multe dintre cele cuprinse în Directiva 76/761/CEE (nu se aplică catadioptrilor): …
         Informații specifice …
         1.4.1.   Pentru lămpile pentru iluminarea plăcii de înmatriculare spate, o declarație indicând dacă dispozitivul urmează să ilumineze o placă lată/înaltă/atât lată, cât și înaltă: …
         Pentru faruri, …
         1.4.2.1.   se precizează dacă farul urmează să furnizeze atât o fază de întâlnire, cât și o fază de drum sau numai una din aceste faze: …
         1.4.2.2.   se precizează, în cazul în care farul este destinat să furnizeze o fază de întâlnire, dacă este conceput atât pentru circulația pe partea stângă, cât și pentru circulația pe partea dreaptă sau fie pentru circulația pe partea stângă, fie pentru circulația pe partea dreaptă: …
         1.4.2.3.   în cazul în care farul este echipat cu un reflector reglabil, se precizează poziția (pozițiile) de montare a farului în raport cu solul și planul median longitudinal al vehiculului, dacă farul urmează a fi utilizat numai în poziția (pozițiile) respectivă (respective): …
         Pentru lămpile de poziție, lămpile de stop și lămpile indicatoare de direcție, …
         1.4.3.1.   dacă dispozitivul poate fi, de asemenea, utilizat într-un ansamblu de două lămpi din aceeași categorie: …
         1.4.3.2.   în cazul unui dispozitiv cu două niveluri de intensitate (lămpi de stop și lămpi indicatoare de direcție din categoria 2b), schema de montaj și specificarea caracteristicilor sistemului care asigură cele două niveluri de intensitate: …
         1.4.4.   Pentru catadioptri, o scurtă descriere precizând specificațiile tehnice ale materialelor unității optice catadioptrice: …
         1.4.5.   Pentru lămpile de mers înapoi, se precizează dacă dispozitivul urmează a fi instalat pe vehicul exclusiv ca element al unei perechi de dispozitive: …

         Apendicele 2

            MODEL

         [format maxim: A4 (210 × 297 mm)]
         CERTIFICAT DE OMOLOGARE CE DE TIP

            Ștampila autorității

         Comunicare privind:

                     —

                     omologarea (1);

                     —

                     extinderea omologării (1);

                     —

                     refuzarea omologării (1);

                     —

                     retragerea omologării (1)

               unui tip de vehicul/componentă/unitate tehnică separată (1) în temeiul Directivei …/…/CEE, astfel cum a fost modificată ultima dată prin Directiva …/…/CE
         Numărul omologării de tip: …
         Motivul extinderii: …
         SECȚIUNEA I
         0.1.   Marca (numele comercial al constructorului): …
         0.2.   Tip și descriere comercială generală (descrieri comerciale generale): …
         Mijloace de identificare a tipului, în cazul în care este marcat pe vehicul/componentă/unitatea tehnică separată (1)
             (2): …
         0.3.1.   Amplasarea acestui marcaj: …
         0.4.   Categoria vehiculului (1)
             (3): …
         0.5.   Denumirea și adresa constructorului: …
         0.7.   În cazul componentelor și al unităților tehnice separate, amplasarea și metoda de aplicare a mărcii de omologare CE: …
         0.8.   Adresa (adresele) atelierului (atelierelor) de montaj: …
         SECȚIUNEA II
         1.   Informații suplimentare (după caz): a se vedea addendum
         2.   Serviciul tehnic responsabil cu desfășurarea testelor: …
         3.   Data raportului de încercare: …
         4.   Numărul raportului de încercare: …
         5.   Observații (după caz): a se vedea addendum
         6.   Loc: …
         7.   Dată: …
         8.   Semnătură: …
         9.   Indexul dosarului de omologare transmis autorității de omologare, care poate fi obținut la cerere, este anexat.

            Addendum la certificatul de omologare CE de tip nr. …
            privind omologarea unui dispozitiv de iluminare și/sau de semnalizare luminoasă în temeiul Directivei (Directivelor) 76/757/CEE, 76/758/CEE, 76/759/CEE, 76/760/CEE, 76/761/CEE, 76/762/CEE, 77/538/CEE, 77/539/CEE și 77/540/CEE (4), astfel cum au fost modificate ultima dată prin directiva (directivele) …
            1.   INFORMAȚII SUPLIMENTARE
            După caz, se indică pentru fiecare lampă
            1.1.1.   Categoria (categoriile) dispozitivului (dispozitivelor): …
            1.1.2.   Numărul și categoria surselor luminoase (nu se aplică catadioptrilor) (5) …
            1.1.3.   Culoarea luminii emise sau reflectate: …
            1.1.4.   Omologare acordată numai pentru utilizarea ca piesă de schimb pentru vehiculele puse deja în circulație: Da/Nu (4) …
            Informații specifice pentru anumite tipuri de dispozitive de iluminare și de semnalizare luminoasă …
            1.2.1.   Pentru catadioptri: independent/grupat cu alte dispozitive (4) …
            1.2.2.   Pentru lămpile pentru iluminarea plăcii de înmatriculare spate: dispozitiv pentru iluminarea unei plăcuțe înalte/late (4) …
            1.2.3.   Pentru faruri: în cazul în care este echipat cu un reflector reglabil, poziția (pozițiile) de montare a(le) farului în raport cu solul și planul median longitudinal al vehiculului, dacă farul urmează a fi utilizat numai în această poziție (aceste poziții): …
            1.2.4.   Pentru lămpile de mers înapoi: acest dispozitiv trebuie montat pe un tip de vehicul numai ca element al unei perechi de dispozitive: Da/Nu (4) …
            5.   OBSERVAȚII
            Desene
            5.1.1.   Pentru lămpile pentru iluminarea plăcii de înmatriculare spate: desenul anexat nr. … indică poziția geometrică în care trebuie montat dispozitivul în raport cu spațiul ce urmează a fi ocupat de plăcuța de înmatriculare, precum și conturul zonei iluminate corespunzător;
            5.1.2.   Pentru catadioptri: desenul anexat nr. … indică poziția geometrică în care trebuie montat dispozitivul pe vehicul;
            5.1.3.   Pentru toate celelalte dispozitive de iluminare și de semnalizare luminoasă: desenul anexat nr. … indică poziția geometrică în care trebuie montat dispozitivul pe vehicul, precum și axa de referință și centrul de referință al dispozitivului.
            5.2.   Pentru faruri: modul de funcționare utilizat în cursul încercării (punctul 5.2.3.9 din anexa I la Directiva 76/761/CEE): …

         Apendicele 3
         EXEMPLE DE MARCĂ DE OMOLOGARE CE DE TIP PENTRU COMPONENTE
         Figura 1

         Figura 2

            Marcaj simplificat al lămpilor grupate, combinate sau incorporate reciproc, atunci când două sau mai multe lămpi fac parte din același ansamblu

         (Liniile verticale și orizontale schematizează forma dispozitivului de semnalizare luminoasă. Acestea nu fac parte din marca de omologare).
         MODEL A

         MODEL B

         MODEL C

            Notă: Cele trei exemple de mărci de omologare, modelele A, B și C, reprezintă trei variante posibile de marcare a unui dispozitiv de iluminare și/sau de semnalizare luminoasă atunci când două sau mai multe lămpi fac parte din aceeași unitate de lămpi grupate, combinate sau incorporate reciproc. Această marcă de omologare arată că dispozitivul a fost omologat în Germania (e1) cu numărul de omologare de bază 1712 și că este alcătuit din următoarele componente:

                     un catadioptru din clasa IA omologat în conformitate cu Directiva 76/757/CEE, număr secvențial 02;

                     o lampă indicatoare de direcție spate din categoria 2a omologată în conformitate cu Directiva 76/759/CEE a Consiliului (JO L 262, 27.9.1976, p. 71), număr secvențial 01;

                     o lampă de poziție spate cu lumină roșie (R) omologată în conformitate cu anexa II la Directiva 76/758/CEE a Consiliului (JO L 262, 27.9.1976, p. 54), număr secvențial 02;

                     lampă de ceață spate (F) omologată în conformitate cu Directiva 77/538/CEE a Consiliului, număr secvențial 00;

                     o lampă de mers înapoi (AR) omologată în conformitate cu Directiva 77/539/CEE a Consiliului (JO L 220, 29.8.1977, p. 60), număr secvențial 00;

                     o lampă de stop cu două niveluri de intensitate (S2) omologată în conformitate cu anexa II la Directiva 76/758/CEE, număr secvențial 02;

                     o lampă pentru iluminarea plăcii de înmatriculare spate (L) omologată în conformitate cu Directiva 76/760/CEE a Consiliului (JO L 262, 27.9.1976, p. 85), număr secvențial 00.

         ANEXA II
         DOMENIU DE APLICARE ȘI CERINȚE TEHNICE
         1.   DOMENIUL DE APLICARE
         Prezenta directivă se aplică catadioptrilor pentru autovehicule și remorcile acestora.
         2.   CERINȚE TEHNICE
         Cerințele tehnice sunt cele stabilite în alineatele (2), (6) și (7) și în anexele 1 și 4-15 la Regulamentul nr. 3 al ONU-CEE, care constă dintr-o consolidare a următoarelor documente:

                     —

                     seriile 01 și 02 de modificări (6),

                     —

                     suplimentul 1 la seria 02 de modificări (7),

                     —

                     suplimentul 2 la seria 02 de modificări (8),

                     —

                     suplimentul 3 la seria 02 de modificări (9),

               cu excepția următoarelor:
         2.1.1.   Atunci când se face trimitere la «Regulamentul nr. 48», aceasta se interpretează ca o trimitere la «Directiva 76/756/CEE».
      “

      (1)  Se taie mențiunile necorespunzătoare.

      (2)  În cazul în care mijloacele de identificare a tipului conțin caractere care nu au relevanță pentru descrierea vehiculului, a componentei sau a unității tehnice separate reglementate de acest certificat de omologare, aceste caractere sunt reprezentate în documentație prin simbolul:
   «?» (de exemplu, ABC??123??).

      (3)  În conformitate cu definițiile din anexa II A la Directiva 70/156/CEE.

      (4)  Se taie mențiunile necorespunzătoare.

      (5)  Pentru dispozitivele de iluminat cu surse luminoase neînlocuibile, a se indica numărul și puterea totală a surselor luminoase.

      (6)

               E/ECE/324

               Add.2/Rev.1 și …/Rev.1/Modif.1

               E/ECE/TRANS/505

      (7)

               E/ECE/324

               Add.2/Rev.1/Modif.2

               E/ECE/TRANS/505

      (8)

               E/ECE/324

               Add.2/Rev.1/Modif.3

               E/ECE/TRANS/505

      (9)  TRANS/WP29/446.


title: Directiva 2000/1/CE a Comisiei din 14 ianuarie 2000 de adaptare la progresul tehnic a Directivei 89/173/CEE a Consiliului cu privire la anumite componente și caracteristici ale tractoarelor agricole sau forestiere pe roțiText cu relevanță pentru SEE.

text:
               13/Volumul 28

               RO

               Jurnalul Ofícial al Uniunii Europene

               130

         32000L0001

               L 021/16

               JURNALUL OFÍCIAL AL UNIUNII EUROPENE

      DIRECTIVA 2000/1/CE A COMISIEI

   din 14 ianuarie 2000
   de adaptare la progresul tehnic a Directivei 89/173/CEE a Consiliului cu privire la anumite componente și caracteristici ale tractoarelor agricole sau forestiere pe roți
   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 74/150/CEE a Consiliului din 4 martie 1974 de apropiere a legislațiilor statelor membre cu privire la omologarea tractoarelor agricole sau forestiere pe roți (1), astfel cum a fost modificată ultima dată prin Directiva 97/54/CE a Parlamentului European și a Consiliului (2), în special articolul 11,
   având în vedere Directiva 89/173/CEE a Consiliului din 21 decembrie 1988 de apropiere a legislațiilor statelor membre cu privire la anumite componente și caracteristici ale tractoarelor agricole sau forestiere pe roți (3), astfel cum a fost modificată ultima dată prin Directiva 97/54/CE, în special articolul 9,
   întrucât:

               (1)

               Pentru a ține seama de progresul tehnic și pentru a aplica standardele ISO în cele mai bune condiții, este necesară revizuirea anumitor dispoziții referitoare la dimensiuni și mase, în special cele referitoare la cuplajele mecanice; de asemenea, pentru a crește gradul de siguranță, în Directiva 98/173/CEE trebuie specificate modalitățile de încercare pentru toate configurațiile posibile.

               (2)

               Dispozițiile prezentei directive sunt în conformitate cu avizul Comitetului pentru adaptare la progresul tehnic, instituit prin articolul 12 din Directiva 74/150/CEE,

         ADOPTĂ PREZENTA DIRECTIVĂ:
   Articolul 1
   Prin prezenta directivă se modifică anexele I, II, IV și V la Directiva 89/173/CEE, în conformitate cu dispozițiile din anexă.
   Articolul 2
   (1)   Începând cu data de 1 iulie 2000, statele membre nu pot:

               —

               refuza acordarea omologării CE de tip, emiterea documentului prevăzut la articolul 10 alineatul (1) a treia liniuță din Directiva 74/150/CEE sau acordarea omologării naționale de tip pentru un tip de tractor sau

               —

               împiedica înmatricularea tractoarelor;

         în cazul în care aceste tractoare îndeplinesc cerințele din Directiva 89/173/CEE, astfel cum a fost modificată prin prezenta directivă.
   (2)   Începând cu data de 1 ianuarie 2001, statele membre:

               —

               nu mai pot emite documentul prevăzut la articolul 10 alineatul (1) a treia liniuță din Directiva 74/150/CEE pentru un tip de tractor care nu îndeplinește cerințele din Directiva 89/173/CEE, astfel cum a fost modificată prin prezenta directivă;

               —

               pot refuze acordarea omologării naționale de tip pentru un tip de tractor care nu îndeplinește cerințele din Directiva 89/173/CEE, astfel cum a fost modificată prin prezenta directivă.

         Articolul 3
   (1)   Statele membre pun în aplicare actele cu putere de lege și actele administrative necesare pentru a se conforma prezentei directive până la 30 iunie 2000. Statele membre informează de îndată Comisia cu privire la aceasta.
   Atunci când statele membre adoptă aceste acte, acestea cuprind o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   (2)   Comisiei îi sunt comunicate de către statele membre textele principalelor dispoziții de drept intern pe care le adoptă în domeniul reglementat de prezenta directivă.
   Articolul 4
   Prezenta directivă intră în vigoare în a douăzecea zi de la data publicării în Jurnalul Oficial al Comunităților Europene.

   Articolul 5
   Prezenta directivă se adresează statelor membre.

      Adoptată la Bruxelles, 14 ianuarie 2000.

            Pentru Comisie

         Erkki LIIKANEN

            Membru al Comisiei

      (1)  JO L 84, 28.3.1974, p. 10.

      (2)  JO L 277, 10.10.1997, p. 24.

      (3)  JO L 67, 10.3.1989, p. 1.
   ANEXĂ
   Anexele I, II, IV și V la Directiva 89/173/CEE se modifică după cum urmează:
   Anexa I:
   La punctul 2.1.2 „2,5 m” se înlocuiește cu „2,55 m (cu ignorarea oricărei bombări a părții pneului care vine în contact cu solul)”.
   Anexa II:

               1.

               La punctul 2.3.2.7.1:

                           (a)

                           Seinserează următoarea teză:
                           „Acolo unde articulațiile inferioare sunt acționate direct de mecanismul de ridicare, planul de referință se determină prin planul vertical transversal median al acestor articulații.”

                           (b)

                           Se înlocuiește figura 3 cu următoarea figură:
                           „Figura 3

               2.

               La punctul 2.3.2.15.2, în tabelul 6, valoarea „a” se reduce de la „50” la „40”.

         Anexa IV:

               1.

               Se adaugă punctul 2.8 următor:

                           „2.8.

                           În cazul în care cel puțin unuia din cuplajele mecanice i s-a acordat o omologare CE de tip pentru componente, se autorizează alte tipuri de legături sau cuplaje mecanice folosite în statele membre pentru o perioadă de 10 ani, începând cu data intrării în vigoare a prezentei directive, fără a invalida omologarea CE de tip a tractorului.”

               2.

               Prima teză de la punctul 3.4.1 se înlocuiește cu textul următor:

                           „3.4.1.

                           Toate tractoarele cu sarcină de încărcare de peste 2,5 tone se echipează cu dispozitiv de remorcare a cărui gardă la sol este conformă cu una dintre relațiile de mai jos:
                           sau
                           ”

               3.

               În apendicele 1, figura 1 se înlocuiește cu figurile 1a, 1b și 1c de mai jos:„

               4.

               În apendicele 2, punctul 3.2, formula:„
                  ”se înlocuiește cu următoarea formulă:„
                  ”

               5.

               În apendicele 4:

                           (a)

                           Se înlocuiesc cuvintele introductive și textul celei de-a doua liniuțe cu următoarele:
                           „Marca de omologare CE de tip pentru componente constă în:

                                       —

                                       un dreptunghi în interiorul căruia este înscrisă litera minusculă «e», urmată de codul distinctiv [literă (litere) sau cifră] al statului membru care a acordat omologarea de tip pentru componenta respectivă:
                                       1 pentru Germania; 2 pentru Franța; 3 pentru Italia; 4 pentru Țările de Jos; 5 pentru Suedia; 6 pentru Belgia; 9 pentru Spania; 11 pentru Regatul Unit al Marii Britanii; 13 pentru Luxemburg; 17 pentru Finlanda; 18 pentru Danemarca; 21 pentru Portugalia; 23 pentru Grecia; 24 pentru Irlanda.”

                           (b)

                           Se elimină cuvintele „dedesubtul și” de la cea de-a „doua” liniuță.

         Anexa V:
   Se înlocuiește punctul 2.1.3 cu următoarele:

      „Număr de omologare CE de tip:
      Numărul de omologare CE de tip est compus din litera minusculă «e» urmată de codul distinctiv [literă (litere) sau cifră] al statului membru care a acordat omologarea CE de tip:
      1 pentru Germania; 2 pentru Franța; 3 pentru Italia; 4 pentru Țările de Jos; 5 pentru Suedia; 6 pentru Belgia; 9 pentru Spania; 11 pentru Regatul Unit al Marii Britanii; 13 pentru Luxemburg; 17 pentru Finlanda; 18 pentru Danemarca; 21 pentru Portugalia; 23 pentru Grecia; 24 pentru Irlanda,
      și numărul omologării de tip care corespunde numărului certificatului de omologare de tip eliberat pentru tipul de vehicul respectiv.
      Se plasează un asterisc între litera «e» urmată de codul distinctiv al țării care a acordat omologarea CE de tip și numărul omologării.”


title: Directiva 2002/10/CE a Consiliului din 12 februarie 2002 de modificare a Directivelor 92/79/CEE, 92/80/CEE și 95/59/CE privind structura și ratele accizelor aplicate tutunului prelucrat

text:
               03/Volumul 41

               RO

               Jurnalul Ofícial al Uniunii Europene

               78

         32002L0010

               L 046/26

               JURNALUL OFÍCIAL AL UNIUNII EUROPENE

      DIRECTIVA 2002/10/CE A CONSILIULUI

   din 12 februarie 2002
   de modificare a Directivelor 92/79/CEE, 92/80/CEE și 95/59/CE privind structura și ratele accizelor aplicate tutunului prelucrat
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 93,
   având în vedere propunerea Comisiei (1),
   având în vedere avizul Parlamentului European (2),
   având în vedere avizul Comitetului Economic și Social (3),
   întrucât:

               (1)

               În conformitate cu articolul 4 din Directiva 92/79/CEE a Consiliului din 19 octombrie 1992 privind apropierea taxelor la țigări (4) și cu articolul 4 din Directiva 92/80/CEE a Consiliului din 19 octombrie 1992 privind apropierea taxelor la tutunul prelucrat, altul decât țigările (5), s-a efectuat o revizuire detaliată a ratelor și structurii accizelor aplicate produselor din tutun.

               (2)

               Primul raport al Comisiei pe această temă, din 13 septembrie 1995, atrăgea doar atenția asupra anumitor dificultăți întâmpinate la punerea în aplicare a directivelor, fără să propună soluții precise.

               (3)

               Al doilea raport al Comisiei, din 15 mai 1998, examina modificările tehnice necesare, care se refereau în principal la ajustarea incidenței accizelor globale minime pentru țigări, fără să aducă modificări structurii și ratelor accizelor. Raportul, înaintat Consiliului la 18 mai 1998, includea propunerea introducerii unei directive de modificare (6).

               (4)

               Propunerile făcute de Comisie au fost adoptate în mare parte prin Directiva 1999/81/CE a Consiliului din 29 iulie 1999 de modificare a Directivei 92/79/CEE privind apropierea taxelor pe țigări, a Directivei 92/80/CEE privind apropierea taxelor pe tutunul prelucrat, altul decât țigările și a Directivei 95/59/CE privind taxele, altele decât impozitul pe cifra de afaceri care afectează consumul de tutun prelucrat (7).

               (5)

               O analiză a modificărilor de prețuri și de rate ale accizelor pentru produsele din tutun în Comunitate arată că încă mai există diferențe semnificative între statele membre, care pot perturba funcționarea pieței interne din prezent și după extindere.

               (6)

               O mai mare convergență a ratelor impozitelor aplicate în statele membre ar contribui la reducerea fraudei și a contrabandei în interiorul Comunității. Introducerea unei sume minime fixe în EUR, în plus față de incidența minimă a accizelor de 57 % din prețul de vânzare cu amănuntul al țigărilor din categoria de preț cu cea mai mare cerere poate asigura perceperea unei cuantum minim al accizelor pentru aceste țigări. Statele membre pentru care introducerea imediată a acestei sume minime fixe în EUR poate pune probleme din motive economice, ar trebui să fie autorizate să amâne punerea în aplicare a acestei noi cerințe până la 31 decembrie 2004 cel târziu. Statele membre care percep deja accize ridicate ar trebui să dispună de o libertate mai mare în fixarea ratelor. Ar trebui să se prevadă o creștere suplimentară a sumelor minime fixe începând cu 1 iulie 2006. Având în vedere dificultățile economice care ar putea fi generate de punerea în aplicare la această dată a sumelor majorate, Spania și Republica Elenă ar trebui să fie autorizate să amâne aplicarea acestora până la 31 decembrie 2007.

               (7)

               Tratatul impune ca definirea și punerea în aplicare a tuturor politicilor și activităților comunitare să asigure un nivel ridicat de protecție a sănătății omului. Țigările și tutunul mărunțit destinat răsucirii țigărilor dăunează sănătății consumatorilor. Nivelul de impozitare este un element fundamental al prețului produselor din tutun care influențează, la rândul său, obiceiurile consumatorilor fumători. Din acest motiv, este necesar ca ratele minime pentru tutunul mărunțit de răsucit să se apropie progresiv de rata minimă pentru țigări.

               (8)

               Pentru a evita o scădere a valorii ratelor comunitare minime ale accizelor pentru trabucuri, țigări de foi, tutun mărunțit destinat răsucirii de trabucuri și alte tutunuri de fumat, este necesară o creștere treptată a ratelor minime, exprimate în sume specifice.

               (9)

               Orice armonizare a structurilor accizelor ar trebui să conducă la prevenirea denaturării concurenței între diferitele categorii de tutun prelucrat aparținând aceluiași grup, facilitând astfel accesul pe piețele naționale ale statelor membre.

               (10)

               În interesul unei impozitări unitare și oneste, definiția trabucurilor și a țigărilor de foi, prevăzută în Directiva 95/59/CE a Consiliului din 27 noiembrie 1995 privind taxele, altele decât impozitul pe cifra de afaceri, care afectează consumul de tutun prelucrat (8), ar trebui adaptată astfel încât un tip de trabuc asemănător, din mai multe puncte de vedere, cu o țigară, să fie considerat ca fiind țigară în ceea ce privește accizele.

               (11)

               Republica Federală Germania ar trebui să fie autorizată să amâne punerea în aplicare a acestei noi definiții până la 31 decembrie 2007 cel târziu, având în vedere dificultățile economice pe care aplicarea imediată le-ar poate crea operatorilor germani în cauză.

               (12)

               Statele membre ar trebui să dispună de mijloace mai eficiente pentru a face față practicilor neloiale de stabilire a prețurilor sau apariției unor produse care perturbă piața. Acest obiectiv poate fi atins autorizând statele membre să perceapă accize minime pentru țigări cu condiția ca acestea să nu fie mai mari decât accizele percepute pentru țigările din categoria de preț cu cea mai mare cerere.

               (13)

               Este necesar să se prevadă o procedură de revizuire la intervale regulate. Totuși, se recomandă o frecvență de revizuire la patru ani, pentru a permite evaluarea modificărilor introduse de prezenta directivă.

               (14)

               Directivele 92/79/CEE, 92/80/CEE și 95/59/CE ar trebui modificate în consecință,

         ADOPTĂ PREZENTA DIRECTIVĂ:
   Articolul 1
   Directiva 92/79/CEE se modifică după cum urmează:

               1.

               Articolul 2 se înlocuiește cu următorul text:
               „Articolul 2
               (1)   Fiecare stat membru aplică accize globale minime (taxe specifice plus taxe ad valorem, exclusiv TVA), cu incidența stabilită la 57 % din prețul de vânzare cu amănuntul (cu toate taxele incluse) și care nu pot fi mai mici de 60 EUR pentru 1 000 de țigări pentru țigările din categoria de preț cu cea mai mare cerere. De la 1 iulie 2006, cifra «60 EUR» se înlocuiește cu «64 EUR».
               (2)   Statele membre care percep accize globale minime de cel puțin 95 EUR pentru 1 000 de țigări pentru țigările din categoria de preț cu cea mai mare cerere nu trebuie să respecte cerința de incidență minimă de 57 %. De la 1 iulie 2006, cifra «95 EUR» se înlocuiește cu «101 EUR».
               (3)   Accizele globale minime pentru țigări se stabilesc în funcție de țigările din categoria de preț cu cea mai mare cerere în conformitate cu datele disponibile la 1 ianuarie a fiecărui an.
               (4)   Fără a aduce atingere alineatului (1), statele membre care la 1 iulie 2001 aplicau accize globale minime mai mici de 60 EUR pentru 1 000 de țigări pentru țigările din categoria de preț cu cea mai mare cerere pot amâna, până cel târziu la 31 decembrie 2004 inclusiv, aplicarea unor accize minime globale mai mici de 60 EUR pentru 1 000 de țigări pentru țigările din categoria de preț cu cea mai mare cerere.
               (5)   Valoarea euro în monedă națională care se aplică accizelor minime globale se stabilește o dată pe an. Cursurile de schimb care se aplică sunt cele obținute în prima zi lucrătoare a lunii octombrie și publicate în Jurnalul Oficial al Comunităților Europene și intră în vigoare la 1 ianuarie a anului calendaristic următor.
               (6)   Prin derogare de la alineatul precedent, statele membre care nu au adoptat euro sunt autorizate să aplice valoarea euro în monedă națională din prima zi lucrătoare a lunii octombrie 2000 pentru convertirea sumei de 95 EUR menționate în alineatul (2). Prezenta derogare este reexaminată în următorul raport pe care Comisia îl prezintă în conformitate cu articolul 4.”

               2.

               Articolul 4 se înlocuiește cu următorul text:
               „Articolul 4
               O dată la patru ani, Comisia înaintează Consiliului un raport și, dacă este necesar, o propunere privind ratele accizelor stabilite în prezenta directivă și structura accizelor în conformitate cu definiția din articolul 16 din Directiva 95/59/CE a Consiliului din 27 noiembrie 1995 privind taxele, altele decât impozitul pe cifra de afaceri, care afectează consumul de tutun prelucrat (9). Consiliul examinează raportul și propunerea și, hotărând cu unanimitate după consultarea Parlamentului European, adoptă măsurile necesare. Raportul Comisiei și examinarea Consiliului iau în considerare funcționarea corespunzătoare a pieței interne, valoarea reală a nivelurilor accizelor prevăzute în articolul 2 calculată exclusiv în funcție de inflație și obiectivele generale ale tratatului.

         Articolul 2
   Directiva 92/80/CEE se modifică după cum urmează:

               1.

               La articolul 3 alineatul (1), se adaugă următoarele paragrafe:
               „De la 1 iulie 2002, accizele globale percepute pe tutunul mărunțit pentru fumat destinat răsucirii de țigări sunt cel puțin egale cu 32 % din prețul de vânzare cu amănuntul, cu toate taxele incluse, sau cu 27 EUR pe kilogram.
               De la 1 iulie 2003, accizele globale sunt cel puțin egale cu următoarele rate sau sume minime:

                           (a)

                           în cazul trabucurilor sau al țigărilor de foi: 5 % din prețul de vânzare cu amănuntul, cu toate taxele incluse, sau 11 EUR pentru 1 000 de bucăți sau pe kilogram;

                           (b)

                           în cazul tutunului mărunțit pentru fumat destinat răsucirii de țigări: 33 % din prețul de vânzare cu amănuntul, cu toate taxele incluse, sau 29 EUR pe kilogram;

                           (c)

                           în cazul altor tutunuri de fumat: 20 % din prețul de vânzare cu amănuntul, cu toate taxele incluse, sau 20 EUR pe kilogram.

                     De la 1 iulie 2004, accizele globale percepute pe tutunul mărunțit pentru fumat destinat răsucirii țigărilor sunt cel puțin egale cu 36 % din prețul de vânzare cu amănuntul, cu toate taxele incluse, sau 32 EUR pe kilogram.”

               2.

               Articolul 4 se înlocuiește cu următorul text:
               „Articolul 4
               O dată la patru ani, Comisia înaintează un raport și, dacă este necesar, o propunere privind ratele accizelor stabilite în prezenta directivă. Consiliul examinează raportul și propunerea și, hotărând cu unanimitate după consultarea Parlamentului European, adoptă măsurile necesare. Raportul Comisiei și examinarea Consiliului iau în considerare funcționarea corespunzătoare a pieței interne, valoarea reală a nivelului accizelor și obiectivele generale ale tratatului.”

         Articolul 3
   Directiva 95/59/CE se modifică după cum urmează:

               1.

               La articolul 3, punctele 3 și 4 se înlocuiesc cu următorul text:

                           „3.

                           role de tutun umplute cu un amestec bătut și cu un înveliș exterior de culoarea obișnuită a unui trabuc care acoperă integral produsul, inclusiv, dacă este cazul, filtrul, dar, în cazul trabucurilor tăiate, nu și vârful, și o legătură, ambele din tutun reconstituit, dacă greutatea unitară, fără a include filtrul sau muștiucul, nu este mai mică decât 1,2 g și dacă învelișul are formă de spirală, cu un unghi ascuțit de cel puțin 30° față de axa longitudinală a trabucului;

                           4.

                           role de tutun umplute cu un amestec bătut și cu un înveliș exterior de culoarea obișnuită a unui trabuc, din tutun reconstituit, care acoperă integral produsul, inclusiv, dacă este cazul, filtrul, dar, în cazul trabucurilor tăiate, nu și vârful, dacă greutatea unitară, fără a include filtrul sau muștiucul, nu este mai mică de 2,3 grame, iar circumferința nu este mică de 34 mm pe cel puțin o treime din lungimea sa.”

               2.

               La articolul 16, alineatul (5) se înlocuiește cu următorul text:
               „(5)   Statele membre pot percepe accize minime pe țigările vândute la un preț mai mic decât prețul de vânzare cu amănuntul pentru țigările din categoria de preț cu cea mai mare cerere, cu condiția ca aceste accize să nu depășească valoarea accizelor percepute pentru țigările din categoria de preț cu cea mai mare cerere.”

         Articolul 4
   (1)   Statele membre pun în aplicare actele cu putere de lege și actele administrative necesare pentru a se conforma prezentei directive până la 1 iulie 2002 cel târziu. Statele membre informează de îndată Comisia cu privire la acestea.
   (2)   Prin derogare de la alineatul (1):

               —

               Republica Federală Germania este autorizată să pună în aplicare dispozițiile necesare aducerii la îndeplinire a articolului 3 alineatul (1) din prezenta directivă până la 1 ianuarie 2008 cel târziu;

               —

               Spania și Republica Elenă sunt autorizate să pună în aplicare dispozițiile necesare aducerii la îndeplinire a articolului 1 alineatul (1) din prezenta directivă (cu privire la articolul 2 alineatul (1) a doua teză din Directiva 92/79/CEE) până la 1 ianuarie 2008 cel târziu.

         (3)   Atunci când statele membre adoptă aceste dispoziții, ele conțin o trimitere la prezenta directivă sau sunt însoțite de o asemenea trimitere în momentul publicării lor oficiale. Statele membre stabilesc modalitatea de efectuare a acestei trimiteri.
   (4)   Statele membre comunică textul dispozițiilor de drept intern pe care le adoptă în domeniul reglementat de prezenta directivă.
   Articolul 5
   Directiva intră în vigoare în a douăzecea zi de la data publicării în Jurnalul Oficial al Comunităților Europene.
   Articolul 6
   Prezenta directivă se adresează statelor membre.

      Adoptată la Bruxelles, 12 februarie 2002.

            Pentru Consiliu

            Președintele

         R. DE RATO Y FIGAREDO

      (1)  JO C 186 E, 28.6.2001, p. 235.

      (2)  Aviz emis la 5 februarie 2002 (nepublicat încă în Jurnalul Oficial).

      (3)  JO C 36, 8.2.2002, p. 111.

      (4)  JO L 316, 31.10.1992, p. 8. Directivă modificată de Directiva 1999/81/CE (JO L 211, 11.8.1999, p. 47).

      (5)  JO L 316, 31.10.1992, p. 10. Directivă modificată de Directiva 1999/81/CE.

      (6)  JO C 203, 30.6.1998, p. 16.

      (7)  JO L 211, 11.8.1999, p. 47.

      (8)  JO L 291, 6.12.1995, p. 40. Directivă modificată de Directiva 1999/81/CE.

      (9)  JO L 291, 6.12.1995, p. 40. Directivă modificată de Directiva 1999/81/CE (JO L 211, 11.8.1999, p. 47).”


title: Directiva Comisiei din 21 iunie 1988 de adaptare la progresul tehnic a Directivei 74/151/CEE a Consiliului de apropiere a legislațiilor statelor membre cu privire la unele componente și caracteristici ale tractoarelor agricole sau forestiere pe roți

text:
               13/Volumul 08

               RO

               Jurnalul Ofícial al Uniunii Europene

               244

         31988L0410

               L 200/27

               JURNALUL OFÍCIAL AL UNIUNII EUROPENE

      DIRECTIVA COMISIEI

   din 21 iunie 1988
   de adaptare la progresul tehnic a Directivei 74/151/CEE a Consiliului de apropiere a legislațiilor statelor membre cu privire la unele componente și caracteristici ale tractoarelor agricole sau forestiere pe roți
   (88/410/CEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Economice Europene,
   având în vedere Directiva 74/150/CEE a Consiliului din 4 martie 1974 de apropiere a legislațiilor statelor membre cu privire la omologarea tractoarelor agricole sau forestiere pe roți (1), astfel cum a fost modificată ultima dată prin Directiva 88/297/CEE (2), în special articolul 11,
   întrucât, având în vedere experiența acumulată, este posibilă în prezent modificarea anumitor dispoziții ale Directivei 74/151/CEE a Consiliului (3), astfel cum a fost modificată ultima dată prin Directiva 82/890/CEE (4), pentru a fi mai exacte și mai complete;
   întrucât măsurile prevăzute de prezenta directivă sunt conforme cu avizul Comitetului pentru adaptarea la progresul tehnic a directivelor în vederea eliminării barierelor tehnice în realizarea comerțului în sectorul tractoarelor agricole și forestiere,
   ADOPTĂ PREZENTA DIRECTIVĂ:
   Articolul 1
   Anexele III, IV și VI la Directiva 74/151/CEE se modifică prin prezenta în conformitate cu anexa la prezenta directivă.
   Articolul 2
   (1)   De la 1 octombrie 1988, statele membre nu pot:

               —

               refuza, pentru un tip de tractor, acordarea omologării CEE de tip, eliberarea documentului menționat la articolul 10 alineatul (1) ultima liniuță din Directiva 74/150/CEE sau acordarea omologării de tip naționale și nici

               —

               interzice punerea în circulație a tractoarelor,

         în cazul în care rezervoarele de carburant lichid, contragreutățile de echilibrare și nivelurile sonore admise ale tipului respectiv de tractor sau ale tractoarelor sunt conforme cu dispozițiile prezentei directive.
   (2)   De la 1 octombrie 1989, statele membre:

               —

               nu mai pot elibera documentul menționat la articolul 10 alineatul (1) ultima liniuță din Directiva 74/150/CEE pentru un tip de tractor ale cărui rezervoare de carburant lichid, contragreutăți de echilibrare și niveluri sonore admise nu sunt conforme cu dispozițiile prezentei directive;

               —

               pot refuza acordarea omologării de tip naționale pentru un tip de tractor ale cărui rezervoare de carburant lichid, contragreutăți de echilibrare și niveluri sonore admise nu sunt conforme cu dispozițiile prezentei directive.

         Articolul 3
   Statele membre pun în aplicare dispozițiile necesare pentru a se conforma prezentei directive până la 30 septembrie 1988. Statele membre informează de îndată Comisia cu privire la aceasta.
   Articolul 4
   Prezenta directivă se adresează statelor membre.

      Adoptată la Bruxelles, 21 iunie 1988.

            Pentru Comisie

            COCKFIELD

            Vicepreședintele

      (1)  JO L 84, 28.3.1974, p. 10.

      (2)  JO L 126, 20.5.1988, p. 52.

      (3)  JO L 84, 28.3.1974, p. 25.

      (4)  JO L 378, 31.12.1982, p. 45.
   ANEXA
   Anexa III la Directiva 74/151/CEE se modifică după cum urmează:
   La punctul 1, „1,3 bar” se înlocuiește cu „0,3 bari”.
   Anexa IV la Directiva 74/151/CEE se modifică după cum urmează:
   La rândul trei „să fie metalice” și, de asemenea, virgula din fața acestor cuvinte se elimină.
   Anexa VI la Directiva 74/151/CEE se modifică după cum urmează:

               —

               Figurile 1 și 2 se înlocuiesc cu următoarele figuri 1 și 2:

               —

               punctul 1.4.2 se modifică după cum urmează:

                           „1.4.2.

                           Măsurarea zgomotului tractorului în regim de staționare (nu este necesară pentru omologarea de tip, dar trebuie înregistrată).”